stanford-oval/wikipedia huggingface dataset:
יום הופעת בולי בוואריה הראשונים
לקריאה נוספת

אלי ובר, "מעטפות היום הראשון של בוואריה", בתוך: שובל-מגזין הבולאים בישראל, גיליון 80, ינואר 2010, עמ' 27.
הערות שוליים

↑  מטרת הקנס הייתה לעודד את הציבור להתחיל ולהשתמש בהמצאה החדשה של בולי דואר ולא להמשיך ולהיצמד להרגלים המוכרים של תשלום במזומן.
| --- | --- |
בקרת זהויות :  GND: 4554681-2 
מכתב שהוחתם ביום 2 בנובמבר 1849
מכתב שהוחתם ביום 1 בנובמבר 1849
מכתב שהוחתם ביום 31 באוקטובר 1849
הילדים מארץ עוץ

| --- | --- |

כרזה של VHS של הסדרה
 מבוסס על:  סדרת ספרי עוץ מאת ליימן פרנק באום
 סוגה:  הנפשה, קומדיה, דרמה
 יוצרים:  וילארד קרול
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  9
 הפקה
 חברת הפקה:  Hyperion Animation Meldac .Canal + D.A Wang Film Productions
 הפצה:  StudioCanal Disney–ABC Domestic Television
 אורך פרק:  כ-23 דקות
 שידור
 רשת שידור:  ABC
 רשת שידור בישראל:  ערוץ הילדים
 פורמט (קול):  Dolby Surround
 תקופת שידור מקורית:  14 בספטמבר 1996 – 9 בנובמבר 1996
 תקופת שידור בישראל:  1997
 קישורים חיצוניים
 דף התוכנית ב-IMDb
הילדים מארץ עוץ (באנגלית: The Oz Kids) היא סדרת טלוויזיה מונפשת אמריקאית, מסוגת קומדיה ודרמה, שמבוססת על סדרת ספרי עוץ מאת ליימן פרנק באום, וכן גם על ספרים אחרים שלו, ביניהם "פיות הים" ו"חייו והרפתקאותיו של סנטה קלאוס". הסדרה נוצרה על ידי וילארד קרול, והופקה על ידי Hyperion Animation,‏ Meldac,‏ .Canal + D.A ו-Wang Film Productions.
הסדרה שודרה במקור בערוץ ABC, החל מ-14 בספטמבר 1996 עד 9 בנובמבר באותה שנה, בהפצת StudioCanal ו-Disney–ABC Domestic Television. כמו כן, היא הופצה על גבי VHS על ידי Paramount Home Video. בישראל הסדרה שודרה בדיבוב עברי בערוץ הילדים בשנת 1997. לסדרה הופקה עונה אחת הכוללת 26 פרקים באורך 23 דקות, כאשר רק 9 מהם שודרו.
תקציר העלילה

הסדרה מתרחשת בארץ עוץ, ועוקבת אחר הילדים של הדמויות מהספר "הקוסם מארץ עוץ" וספרי ההמשך שלו, אשר בכל פרק עוברים הרפתקאות שונות ומצחיקות. בדומה לסדרה "חבובוטף", הפנים של רוב המבוגרים לא מוצגות.
דמויות

פרנק – בנו של הקוסם עוץ. תמיד להוט לצאת להרפתקאות, גם אם הן עלולות להיות מסוכנות. שמו לקוח משמו של כותב סדרת ספרי עוץ המקורית, ליימן פרנק באום.
דות – בתה של דורותי גייל, ואחותו הגדולה של נד. יש לה חגורת קסם שמאפשרת לה לעשות קסמים.
נד – בנה של דורותי גייל, ואחיה הקטן של דות. סקרן ונמרץ, אך חוסר הבקיאות שלו בדברים רבים גורם לו לעיתים קרובות לצרות.
דחלילון – בנו של הדחליל. בטוח באינטליגנציה שלו, מכיוון שהוא מאמין שיש לו תמיד תשובה לכל דבר.
פחפח – בנו של איש הפח. הוא יכול לבנות ולתקן כמעט כל דבר.
בלה – בתו של האריה הפחדן, ואחותו התאומה של בוריס. אגרסיבית וקולנית, אשר תמיד רוצה להיות אחראית.
בוריס – בנו של האריה הפחדן, ואחיה התאום של בלה. אוהב מוזיקה, ביישן ועדין.
דלעת – בנו של ג'ק ראש דלעת. הוא לא אוהב ללכלך את ידיו או את בגדיו.
אנדריאה – בתה של גלינדה, המכשפה הטובה של הדרום. היא אינה מכשפה, אך היא תמיד בקונפליקט - יש לה יכולות קסם אך לא תמיד בטוחה כיצד להשתמש בהן בצורה הטובה ביותר. מעוצבת כמו הנסיכה עוצמה.
ריק – הומלס שחי ברחובות מנהטן, אשר הגיע לארץ עוץ, שם הוא מוצא חברים ובית. מבוסס על האיש הפרוע שהופיע לראשונה בספר "הדרך לעוץ", בו באום יצר יקום מכל ספריו.
טוטו – קאירן טרייר שחור של דות ונד, אשר נקרא על שמו של הכלב של אמם.
אוטו – בנו של מלך הננסים, דבר שמגדיר אותו כנסיך. משמש לרוב כאנטגוניסט של הסדרה. באחד הפרקים הפך את שאר הדמויות, למעט דות, לחפצים עשויים אבני חן, בדומה למה שעשה אביו בספר "עוצמה מעוץ".
הצבי הצעיר – ראש של צבי שהוא בנו של ראש הצבי מהספר "ארץ עוץ המופלאה".
בטי – בתה של נערת הטלאים. תינוקת.
מומבי – מכשפה שהופיעה במקור בספר "ארץ עוץ המופלאה". שמשה כאנטגוניסט בפרק האחרון של הסדרה, בו היא כלאה את הדמויות הראשיות והילדים היו צריכים לשחרר אותם.
מקס – נהג אוטובוס בית הספר שהגיע לארץ עוץ עם שלושה תלמידים שהוא הסיע. פוגש את החבורה פעם נוספת שהוא עושה הסבה להדרכת תיירים על החומה הסינית.
אנקו – שליט הים. הופיע בפרקים שבהם הילדים הפכו לבני ים. נחש ים בעל ראש אריה. הופיע בספר של באום "פיות הים".
זוג – שד הים. אויבו של אנקו. הופיע בפרקים שבהם הילדים הפכו לבני ים. הופיע בספר של באום "פיות הים".
סנטה קלאוס – הופיע בפרק שבו הילדים חלצו אותו מהחזירוקים (חזירים מאונשים ירוקים), ובפרק אחר שהייתה חגיגת חג מולד בארץ עוץ. סנטה קלאוס כיכב בספר של באום שנקרא "חייו והרפתקאותיו של סנטה קלאוס", וכן גם בספר "הדרך לעוץ".
מדבבים

הדיבוב העברי בוים על ידי גיתית שובל ורון דרויאן באולפני תומיתות.
| שם הדמות | מדבב/ת באנגלית | מדבב/ת בעברית |
| --- | --- | --- |
| פרנק | אלכס צוקרמן | מוריה קופמן |
| דות | ג'וליאן מישל | בת אל קראוזה |
| נד | אריק לויד | תות דרויאן |
| דחלילון | ג'ונתן טיילור תומאס וסקוט מקאפי | יונתן גליקסברג |
| פחפח | בנג'מין סליסבורי | אייל פינקס |
| בלה | שיינה פוקס | טלי רושין |
| בוריס | בראדלי פירס | יוני יהב |
| דלעת | ארון מיכאל מצ'יק | יניב קליימן |
| אנדריאה | שיי אסתר | גיתית שובל |
| ריק | לורנס טירני | חיים בנאי |
טוטו: פרנק ולקר
בנוסף דיבבו בדיבוב העברי גדי רושין, תום דרויאן, איילת פינקס, אריאל קליימן, יעל יוסוב, אמיר איבגי, יחיאל אסולין, שאולי הלוי, רוניה לוי, שגית שמיר, רון דרויאן, שרון הכהן-בר, ענת יוסוב, שירלי פוטרמן ושירי ארצי.
הערות שוליים

↑  נשאר הדיבוב המקורי בדיבוב העברי
פגיעת הכטב"ם בבא"ח גולני

| חלק מהחזית הצפונית במלחמת חרבות ברזל |
| --- | --- |

הרמטכ"ל הרצי הלוי מבקר בבא"ח גולני לאחר הפגיעה בו
 תאריך:  13 באוקטובר 2024
 מקום:   בסיס אימון חטיבתי של גולני, ליד רגבים, ישראל ישראל
 מטרה:  חיילי צה"ל
 קואורדינטות:  32°31′33″N 35°03′40″E﻿ / ﻿32.525840222513°N 35.061228558247°E﻿ / 32.525840222513; 35.061228558247
 סוג:  מתקפת כטב"ם, תקיפה אווירית
 נשק:  כלי טיס בלתי מאויש
 הרוגים:  4 חיילים מחטיבת גולני
 פצועים:  61
 מבצע:  חזבאללה חזבאללה
  (למפת הכרמל מוגדלת) פגיעת הכטב"ם בבא"ח גולני(למפת הכרמל רגילה) פגיעת הכטב"ם בבא"ח גולני(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פגיעת הכטב"ם בבא"ח גולני(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פגיעת הכטב"ם בבא"ח גולני he
 
פגיעת הכטב"ם בבא"ח גולני התרחשה ב-13 באוקטובר 2024 במהלך מלחמת חרבות ברזל, כאשר כטב"ם ששיגר חזבאללה מלבנון פגע בבסיס אימון חטיבתי של גולני ליד בנימינה. בתקיפה נהרגו ארבעה חיילי צה"ל, ונפצעו לפחות 61 נוספים. בתקיפה נשלחו שני כטב"מים, כאשר אחד יורט מעל הים, והשני חדר לשטח ישראל. למרות חדירת כלי הטיס העוין לא הופעלו אזעקות.
רקע

התקיפה התרחשה על רקע ההסלמה בחזית הצפונית במלחמת חרבות ברזל, שכללה סדרה של תקיפות אוויריות ישראליות שהרגו חלק ניכר מהמנהיגות הבכירה של חזבאללה, כולל המזכ"ל חסן נסראללה, ומולן ירי יומיומי של עשרות רקטות טילי נ"ט וכטב"מים מלבנון לישראל. הארסנל הצבאי ותשתיות חזבאללה הושמדו באופן משמעותי בעקבות תקיפות אוויריות ותמרון קרקעי שמטרתו להחליש את חזבאללה ולדחוק אותו מגבול ישראל–לבנון.
הפגיעה

בשעה 19:00 בערך חדרו שני כלי טיס בלתי מאוישים של חזבאללה לשטח ישראל, בלי שהופעלה אזעקה. כטב"ם אחד יורט ואילו השני הצליח להגיע לאזור בנימינה והתרסק בחדר האוכל של בא"ח גולני בעת שטירונים היו בארוחת הערב. באירוע נהרגו ארבעה מחיילי ההכשרה של החטיבה. בנוסף, 61 חיילים נוספים נפצעו באירוע, בהם שבעה באורח קשה והיתר באורח קל.
חזבאללה לקח אחריות על התקיפה ואמר כי מדובר בתגובה לתקיפה האווירית הישראלית על באצ'ורה ב-10 באוקטובר, שבה נהרגו 22 לבנונים ונפצעו 117. חזבאללה אמר כי כיוון לבסיס של חטיבת גולני.
נפגעים

בתקיפה נהרגו ארבעה מחיילי ההכשרה של החטיבה: סמל אמיתי אלון, סמל עומרי תמרי, סמל יוסף הייב, וסמל יואב אגמון. לפחות 61 חיילים נפצעו כתוצאה מהתקיפה. שלושה מהפצועים פונו למרכז הרפואי שיבא, שניים נלקחו לבית החולים רמב"ם. 37 פצועים נוספים פונו באמבולנס לבתי חולים שונים.
לאחר האירוע

לאחר המקרה ביקרו במקום הפגיעה הרמטכ"ל הרצי הלוי, מפקד חיל האוויר, אלוף תומר בר, ראש הממשלה בנימין נתניהו ושר הביטחון יואב גלנט.
תחקיר ראשוני של חיל האוויר שבוצע למחרת האירוע העלה כי שלושה כטב"מים מדגם "ציאד 107" שוגרו לישראל בחסות מטח רקטות שנורה לעבר העיר חיפה. שני כטב"מים יורטו: האחד על ידי חיל הים והשני על ידי מערכת כיפת ברזל. אחרי שני ניסיונות יירוט של כלי הטיס השלישי הוא נעלם ממערכות הגילוי, כ-48 ק"מ צפונית-מזרחית לעכו. מסוק הוזנק על מנת לנסות לאתר את כלי הטיס, ללא הצלחה. לאחר כחצי שעה אירעה הפגיעה בבסיס.
הערות שוליים

↑  "Hezbollah forges new command for crucial ground war after heavy Israeli blows". Reuters. 2024-10-11.
↑  "The new US strategy on the Lebanon conflict: Let it play out". Reuters. 2024-10-13.
↑   הותרו לפרסום שמותיהם של 4 חיילי גולני שנהרגו מפגיעת כטב"ם, באתר צה"ל, 14 באוקטובר 2024
↑  "Binyamina, Israel: Drone attack by Hezbollah leaves dozens injured". CNN. 2024-10-13. נבדק ב-2024-10-13.
↑  "Hezbollah claims responsibility for drone strike in central Israel in retaliation for strikes on Beirut". PBS News. 2024-10-13. נבדק ב-2024-10-13.
1 2  Yonah Jeremy Bob, Hezbollah drone attack kills four IDF soldiers near Binyamina, The Jerusalem Post, ‏13 October 2024
↑  "Israel: Over 60 injured in drone attack on Binyamina". BBC News. 2024-10-13. נבדק ב-2024-10-13.
↑   סמל אלון אמיתי ז"ל, באתר צה"ל
↑   סמל עומרי תמרי ז"ל, באתר צה"ל
↑   סמל יוסף הייב ז"ל, באתר צה"ל
↑   סמל יואב אגמון ז"ל, באתר צה"ל
↑   מערכת את"צ, הרמטכ"ל בתחקיר ראשוני בבא"ח גולני, באתר צה"ל, 14 באוקטובר 2024
1 2 3  יואב זיתון, טס כחצי שעה בגובה נמוך - וזוהה בדיעבד: תחקיר אסון הכטב"ם, והיחידה בחיזבאללה שעל הכוונת, באתר ynet, 14 באוקטובר 2024
↑  איתמר אייכנר, נתניהו בבא"ח גולני: "נמשיך להכות בחיזבאללה בכל חלקי לבנון - גם בביירות", באתר ynet, 14 באוקטובר 2024
הרמכט"ל הרצי הלוי (שני משמאל) מבקר במבנה הפגוע לאחר האירוע.
אברהם בן אסמעאל

רבי אברהם בן משה בן אסמעאל היה מחכמי ספרד במחצית השנייה של המאה ה-13 (בערך בין השנים ה'ם'-ה'ק'). למד תורה בברצלונה אצל הרשב"א ואף שימש כמזכירו בעת מחלתו האחרונה, לאחר מכן עבר ללמוד בטולדו אצל הרא"ש. בימינו הוא מפורסם בעיקר כרבו של רבינו ירוחם.
מחיבוריו היה ידוע עד לאחרונה רק חיבור קצר בשם "סדר העבודה בקצרה" שצורף לספרו של תלמידו רבינו ירוחם ותשובה אחת, אך בשנת תשמ"ה נדפס ספר בשם "חידושי תלמיד הרשב"א והרא"ש" על מסכת בבא קמא שזוהה מאוחר יותר כחיבורו של רבי אברהם, זהו ספר פסקים על סדר המסכת הבנוי בסגנון 'פסקי הרא"ש' אך בניגוד אליהם הוא משלב גם את מסורת הפסק הספרדית מבית מדרשו של רבו הרשב"א.
בידי רבי משה אלשקר היה מצוי גם חיבורו על מסכת בבא בתרא אך ספר זה כמו יתר כתביו לא הגיעו לידינו.
לקריאה נוספת

יצחק גולדשטיין, פסקי בבא קמא לרבי אברהם אבן אסמעאל מוריה 15, א-ב (תשמו) כב-כג.
הערות שוליים

↑  ראו תשובות הרשב"א המיוחסות לרמב"ן סימן  קמח.
↑  רבינו ירוחם, תולדות אדם וחוה נתיב ז חלק ג.
↑  שו"ת זכרון יהודה סימן פד
↑  יצחק גולדשטיין, פסקי בבא קמא לרבי אברהם אבן אסמעאל מוריה 15, א-ב (תשמו) כב-כג.
↑  שו"ת מהר"ם אלשאקר סימן לט.
ערך זה הוא קצרמרבנושא רבנים. אתם מוזמנים לתרום לוויקיפדיה ו.
פלך לומז'ה

| --- | --- |
סמל פלך לומז'הסמל פלך לומז'ה
 מדינה:  האימפריה הרוסית האימפריה הרוסית
 בירת החבל ההיסטורי:  לומז'ה
 תאריך ייסוד:  1867
 שטח:  10,545 קמ"ר
 אוכלוסייה:  ‏
  ‑ בחבל ההיסטורי:  579,592
 קואורדינטות:  53°10′00″N 22°05′00″E﻿ / ﻿53.1667°N 22.0833°E﻿ / 53.1667; 22.0833 
  מפת מיקום  מפה מפורטת     מפה היסטורית של פלך לומז'ה  he tabBackground:;tabBorder:#aaa;defaultTab:0;
 
פלך לומז'ה היה גוברניה של האימפריה הרוסית, שבירתו לומז'ה. שטח הפלך היה 10,545 קמ"ר, ואוכלוסייתו מנתה 579,592 תושבים בזמן מפקד האוכלוסין ב-1897. הוא גבל בממלכת פרוסיה (בהמשך הקיסרות הגרמנית בצפון, בפלך פלוצק במערב, בפלך ורשה ופלך סדלץ בדרום, בפלך גרודנו ופלך סובאלק במזרח.
הפלך נוסד בשנת 1867, לאחר ביטול פלך אווגוסטוב ופיצולו לשני פלחים: פלך סובאלק ופלך לומז'ה. מבחינה מנהלית הפלך היה מחולק ל־7 אוייזדים. פלך לומז'ה התקיים באופן רשמי עד לסופה של האימפריה הרוסית ב־1917. בפועל, הוא הפסיק להתקיים משנת 1915, בעקבות כיבושו על ידי הצבא הגרמני במהלך מלחמת העולם הראשונה. כיום כל שטחו של הפלך נמצא בתחומי פולין.
אוכלוסייה

חלוקת אוכלוסיית הפלך לפי שפת אם ב-1897:
| 0 | 1 | 2 |
| --- | --- | --- |
| שפה | מספר תושבים | % מהתושבים |
| פולנית | 448,065 | 77.3 |
| יידיש | 91,236 | 15.7 |
| רוסית | 27,941 | 4.8 |
| גרמנית | 4,651 | 0.8 |
| אוקראינית | 3,831 | 0.7 |
| לטבית | 2,509 | 0.4 |
| שפות אחרות | 1,359 | 0.3 |
חלוקת אוכלוסייתה הפלך לפי דת ב-1897:
| --- | --- |
דת: % מהתושבים
נצרות קתולית: 77.1
יהדות: 15.8
נצרות אורתודוקסית: 5.5
לותרניזם: 1.4
דתות אחרות: 0.2
ערים מרכזיות בפלך

לומז'ה (בירת הפלך)
אוסטרולנקה
אוסטרוב
מקוב
הערות שוליים

↑  מפקד האוכלוסין של האימפריה הרוסית ב-1897.
↑  מפקד האוכלוסין של האימפריה הרוסית ב-1897.
פלך סובאלק

| --- | --- |
סמל פלך סובאלקסמל פלך סובאלק
 מדינה:  האימפריה הרוסית האימפריה הרוסית
 בירת החבל ההיסטורי:  סובאלק
 תאריך ייסוד:  1867
 שטח:  12,551 קמ"ר
 אוכלוסייה:  ‏
  ‑ בחבל ההיסטורי:  582,913 (1897)
 קואורדינטות:  54°05′00″N 22°56′00″E﻿ / ﻿54.0833°N 22.9333°E﻿ / 54.0833; 22.9333 
  מפת מיקום  מפה מפורטת     מפה היסטורית של פלך סובאלק  he tabBackground:;tabBorder:#aaa;defaultTab:0;
 
פלך סובאלק היה גוברניה של האימפריה הרוסית, שבירתו סובאלק. שטח הפלך היה 12,551 קמ"ר, ואוכלוסייתו מנתה 582,913 תושבים בזמן מפקד האוכלוסין ב-1897. הוא גבל בממלכת פרוסיה (בהמשך הקיסרות הגרמנית במערב, בפלך קובנה בצפון, בפלך וילנה במזרח, בפלך גרודנו פלך לומז'ה בדרום.
הפלך נוסד בשנת 1867, לאחר ביטול פלך אווגוסטוב ופיצולו לשני פלחים: פלך סובאלק ופלך לומז'ה. מבחינה מנהלית הפלך היה מחולק ל־7 אוייזדים. פלך סובאלק התקיים באופן רשמי עד לסופה של האימפריה הרוסית ב־1917. בפועל, הוא הפסיק להתקיים משנת 1915, בעקבות כיבושו על ידי הצבא הגרמני במהלך מלחמת העולם הראשונה. כיום (2024) שטחו מחולק בין ליטא (המרכז והצפון של הפלך) ופולין (דרום הפלך - ערים סובאלק ואוגוסטוב וסביבותיהם).
אוכלוסייה

חלוקת אוכלוסיית הפלך לפי שפת אם ב-1897:
| 0 | 1 | 2 |
| --- | --- | --- |
| שפה | מספר תושבים | % מהתושבים |
| ליטאית | 304,548 | 52.2 |
| פולנית | 134,006 | 23.0 |
| יידיש | 59,129 | 10.1 |
| גרמנית | 30,485 | 5.2 |
| בלארוסית | 26,567 | 4.6 |
| רוסית | 24,460 | 4.2 |
| שפות אחרות | 3,718 | 0.6 |
חלוקת אוכלוסייתה הפלך לפי דת ב-1897:
| --- | --- |
דת: % מהתושבים
נצרות קתולית: 76.5
יהדות: 10.2
לותרניזם: 6.4
נצרות אורתודוקסית: 5.7
אדוקי האמונה הישנה: 1.0
דתות אחרות: 0.2
ערים מרכזיות בפלך סובאלק

סובאלק (בירת הפלך)
אוגוסטוב
קלווריה
מריאמפולה
הערות שוליים

↑  מפקד האוכלוסין של האימפריה הרוסית ב-1897.
↑  מפקד האוכלוסין של האימפריה הרוסית ב-1897.
| --- | --- |
בקרת זהויות :  PLWABN: 9810636104405606
שנודה השלישי

| --- | --- |

 לידה:  3 באוגוסט 1923 מנפלוט, מצרים 
 פטירה:  17 במרץ 2012 (בגיל 88) אלכסנדריה, מצרים 
 מדינה:  ממלכת מצרים, הרפובליקה הערבית המאוחדת, רפובליקת מצרים, מצרים 
 מקום קבורה:  Monastery of Saint Pishoy 
 השכלה:  אוניברסיטת קהיר 
 פרסים והוקרה
 UNESCO-Madanjeet Singh Prize (2000)  הפרס הבין-לאומי לזכויות האדם על שם מועמר קדאפי 
 
האפיפיור שנודה השלישי (ערבית: بابا ٱلإسكندرية شنودة ٱلثالث; ערבית מצרית: البابا شنوده; קופטית: Ⲡⲁⲡⲁ Ⲁⲃⲃⲁ Ϣⲉⲛⲟⲩϯ ⲅ̅; נולד כנט'יר גיד רופאאיל نظير جيد روفائيل, 3 באוגוסט 1923 - 17 במרץ 2012) שימש כמנהיג המיעוט הנוצרי במצרים כאשר כיהן כאפיפיור ה-117 של אלכסנדריה והפטריארך של כל אפריקה במושב האפיפיור הקדוש של סנט מארק המטיף בכנסייה הקופטית האורותודקסית של אלכסנדריה. שימש גם כראש הסינוד הקדוש של הפטריארכיה האורתודוקסית הקופטית של אלכסנדריה. נחשב לדמות שמרנית בתוך הכנסייה; ודמות מכובדת גם בקרב הקהילה המוסלמית.
ב־1985 התיר חוסייני מובראכ לשנודה לשוב מגלות שהטיל עליו אנואר סאדאת.
ב-2003 היה חתן הפרס הבינלאומי לזכויות האדם על שם מועמר קדאפי.
כשבעה חודשים לאחר מותו, נבחר במקומו תאודורוס השני.
הערות שוליים

↑  Pope of Egypt's Coptic Christian Church dies - usatoday
↑  Egyptian Copts mourn death of pope - timesofisrael
↑  The significance of Pope Shenouda III - ekklesia
↑  Guirguis, Max (2018). "The Coptic Christian Minority in Contemporary Egypt since the Arab Spring". The Journal for Interdisciplinary Middle Eastern Studies. 3: 37–71. doi:10.26351/JIMES/3/2.
| --- | --- |
בקרת זהויות :  NLI: 987007298581405171  PLWABN: 9810626596805606  BIBSYS: 2033077  BnF: cb125409803 (data)  GND: 119056321  ISNI: 0000 0001 2138 8620  LCCN: n85181291  MusicBrainz: de19e41a-f687-43a8-ae3e-56db19c6d51e  NKC: osa2013777817  NLA: 35825429  NTA: 074128280  RERO: 02-A000195804  SELIBR: 91456  SUDOC: 113160224  Trove: 1104782  VIAF: 71504436   WorldCat (עם VIAF): 71504436 
ערך זה הוא קצרמרבנושא אישים. אתם מוזמנים לתרום לוויקיפדיה ו.
פלך ליפלנד

| --- | --- |
סמל פלך ליפלנדסמל פלך ליפלנד

 מדינה:  האימפריה הרוסית האימפריה הרוסית
 בירת החבל ההיסטורי:  ריגה
 תאריך ייסוד:  1713
 שטח:  47,031 קמ"ר
 תאריך נטישה:  פברואר 1918 
 אוכלוסייה:  ‏
  ‑ בחבל ההיסטורי:  1,299,365 (1895)
 קואורדינטות:  56°56′51″N 24°06′25″E﻿ / ﻿56.9475°N 24.106944444444°E﻿ / 56.9475; 24.106944444444 
  מפת מיקום  מפה מפורטת     מפה היסטורית של פלך ליפלנד  he tabBackground:;tabBorder:#aaa;defaultTab:0;
 
פלך ליפלנד היה גוברניה של האימפריה הרוסית, שבירתו ריגה. שטח הפלך היה 47,031 קמ"ר, ואוכלוסייתו מנתה 1,299,365 תושבים בזמן מפקד האוכלוסין ב-1897. הוא גבל בפלך אסטלנד בצפון, בפלך סנקט פטרבורג ,פלך פסקוב ופלך ויטבסק במזרח, בפלך קורלנד בדרום, ובמפרץ ריגה במערב. נכון לשנת 1897 פלך ליפלנד היה מחולק ל־9 אוייזדים.
הפלך נוסד בשנת 1713 על שטחי ליבוניה, אשר נכבשו על ידי רוסיה משוודיה במהלך המלחמה הצפונית הגדולה. פלך ליפלנד התקיים באופן רשמי עד לסופה של האימפריה הרוסית ב־1917. בשנת 1917 הוא נכבש על ידי הצבא הגרמני במהלך מלחמת העולם הראשונה. בתום מלחמת העולם הראשונה, החלק הצפוני של הפלך נכלל בתחומי אסטוניה והחלק הדרומי - בתחומי לטביה.
אוכלוסייה

חלוקת אוכלוסיית הפלך לפי שפת אם ב-1897:
| 0 | 1 | 2 |
| --- | --- | --- |
| שפה | מספר תושבים | % מהתושבים |
| לטבית | 563,829 | 43.4 |
| אסטונית | 518,594 | 39.9 |
| גרמנית | 98,573 | 7.6 |
| רוסית | 68,124 | 5.2 |
| יידיש | 23,728 | 1.8 |
| פולנית | 15,132 | 1.2 |
| ליטאית | 6,594 | 0.5 |
| שפות אחרות | 4,791 | 0.4 |
חלוקת אוכלוסייתה הפלך לפי דת ב-1897:
| --- | --- |
דת: % מהתושבים
לותרניזם: 79.3
נצרות אורתודוקסית: 14.4
נצרות קתולית: 2.4
יהדות: 2.3
אדוקי האמונה הישנה: 1.3
דתות אחרות: 0.3
ערים מרכזיות בפלך

ריגה (בירת הפלך)
יורייב
פרנוב
ואלק
וולמאר
הערות שוליים

↑  מפקד האוכלוסין של האימפריה הרוסית ב-1897.
↑  מפקד האוכלוסין של האימפריה הרוסית ב-1897.
| --- | --- |
בקרת זהויות :  NLI: 987007562427005171  GND: 7577111-1  VIAF: 4384148574312324430002   WorldCat (עם VIAF): 4384148574312324430002
פלך לובלין

| --- | --- |
סמל פלך לובליןסמל פלך לובלין

 מדינה:  האימפריה הרוסית האימפריה הרוסית
 בירת החבל ההיסטורי:  לובלין
 תאריך ייסוד:  1837
 שטח:  16,831 קמ"ר
 אוכלוסייה:  ‏
  ‑ בחבל ההיסטורי:  1,160,662 (1897)
 קואורדינטות:  51°14′00″N 22°34′00″E﻿ / ﻿51.2333°N 22.5667°E﻿ / 51.2333; 22.5667 
  מפת מיקום  מפה מפורטת     מפה היסטורית של פלך לובלין  he tabBackground:;tabBorder:#aaa;defaultTab:0;
 
פלך לובלין היה גוברניה של האימפריה הרוסית, שבירתו לובלין. שטח הפלך היה 16,831 קמ"ר, ואוכלוסייתו מנתה 1,160,662 תושבים בזמן מפקד האוכלוסין ב-1897. הוא גבל בפלך ראדום במערב, בפלך חולם ופלך ורשה בצפון, בפלך ווהלין במזרח, בממלכת גליציה ולודומריה של האימפריה האוסטרו-הונגרית בדרום. נכון לשנת 1897 פלך לובלין היה מחולק ל־10 אוייזדים. בשנת 1912 חמישה מהם הועברו לפלך חולם, שזה עתה הוקם.
הפלך נוסד בשנת 1837. בשנת 1867 חלק מהשטח שלו הועבר לפלך סדלץ, שזה עתה הוקם. בשנת 1912 פורק פלך סדלץ והשטח הוחזר לפלך לובלין. פלך לובלין התקיים באופן רשמי עד לסופה של האימפריה הרוסית ב־1917. בפועל, הוא הפסיק להתקיים משנת 1915, בעקבות כיבושו על ידי הצבא הגרמני במהלך מלחמת העולם הראשונה. בתום מלחמת העולם הראשונה נכלל שטחו של הפלך בתחומי הרפובליקה הפולנית השנייה.
אוכלוסייה

חלוקת אוכלוסיית הפלך לפי שפת אם ב-1897:
| 0 | 1 | 2 |
| --- | --- | --- |
| שפה | מספר תושבים | % מהתושבים |
| פולנית | 729,529 | 62.9 |
| אוקראינית | 196,476 | 16.9 |
| יידיש | 155,398 | 13.4 |
| רוסית | 47,912 | 4.1 |
| גרמנית | 25,972 | 2.2 |
| שפות אחרות | 5,375 | 0.5 |
חלוקת אוכלוסייתה הפלך לפי דת ב-1897:
| --- | --- |
דת: % מהתושבים
נצרות קתולית: 62.6
נצרות אורתודוקסית: 21.4
יהדות: 13.5
לותרניזם: 2.3
דתות אחרות: 0.2
ערים מרכזיות בפלך

לובלין (בירת הפלך)
חלם (בשנת 1912 הועבר לפלך חלם)
זמושץ' (בשנת 1912 הועבר לפלך חלם)
הרוביישוב (בשנת 1912 הועבר לפלך חלם)
קרסניסטב
נובו אלכסנדריה
הערות שוליים

↑  מפקד האוכלוסין של האימפריה הרוסית ב-1897.
↑  מפקד האוכלוסין של האימפריה הרוסית ב-1897.
סנונית ליס

| --- | --- |
אין תמונה חופשית
 לידה:  24 ביולי 1980 (בת 44) עין שמר, ישראל 
 מדינה:  ישראל 
 מקום לימודים:  מבואות עירון, האוניברסיטה הפתוחה 
 שפות היצירה:  עברית 
 סוגה:  סיפורת 
 snunitliss.com
 
סנונית ליס (נולדה ב-24 ביולי 1980) היא סופרת ישראלית, עיתונאית ומבקרת מוזיקה.
ביוגרפיה

ליס נולדה וגדלה בקיבוץ עין שמר, בת לאמנית צילה ליס ולטייס הקרב בדימוס אורי ליס.
כשהייתה בת 20, מעט לפני סיום שירותה הצבאי כמש"קית ת"ש, סבלה מפריצת שני דיסקים בגב התחתון ובעקבות כך מהגבלות שונות בתפקוד. לאחר מכן החלה לסבול ליס מכאבים בחלקים שונים בגופה וממגוון תסמינים. במשך השנים הוערך כי ליס מתמודדת עם תסמונת הפיברומיאלגיה אך כשהייתה בת 39, התגלה כי למעשה מדובר במחלה מיטוכונדיראלית נדירה מאד.
בשנים 2006–2009, שימשה ליס כמבקרת מוזיקה וככתבת תרבות וטכנולוגיה באתר התוכן נענע 10 ובעכבר העיר אונליין וכתבה למגוון מגזינים וכלי תקשורת.
ב-2006 הקימה ליס עם בן זוגה, העיתונאי גבע קרא עוז, את "סנונית תוכן" - חברה לתוכן ולשיווק בדיגיטל, המספקת שירותי תוכן ושיווק ברשתות חברתיות לחברות גדולות, עסקים קטנים ובינוניים ועמותות. במסגרת עבודתה סיפקה ליס שירותי תוכן לחברות רבות ובהן: בנק הפועלים, yes, אסותא מרכזים רפואיים, אגודת צער בעלי חיים בישראל, מכללת עתיד ועוד.
ספרה הראשון של ליס, "כל הג'אז הזה", ראה אור ב-2017. הספר הוא רומן מכתבים המתרחש כולו באינטרנט ובמרכזו גיבורת הספר שמסלול חייה נקטע בעקבות תאונת דרכים טראומטית. הספר עוסק בהתמודדות שלנו, כיחידים וכחברה, עם חולשות כלפי עצמנו וכלפי האחר, נושא שלליס היה חשוב להביא לידי ביטוי בעקבות המפגש שלה עם המערכת הרפואית ועם תגובות החברה למצוקות שלה. "כל הג'אז הזה" משלב אלמנטים השייכים לעולם הישן לכאורה כמו כתיבת מכתבים, לצד שפה עכשווית וסלנג, וכלל גם אתר אינטרנט ייעודי לספר. הספר יצא לאור באנגלית ב-2023 תחת השם Someone's Secret ונכלל ברשימת הגמר של המועמדים לפרס Nation­al Jew­ish Book Award ה-73 של Jewish Book Council, בקטגוריית Hebrew Fiction in Translation (פרס ג'יין ויצמן).
ספרה השני, "תשע דרכים להיפרד", ראה אור ב-2022. הספר הוא אסופת סיפורים קצרים המציגים מציאות עתידנית או מקבילה, שבה טכנולוגיה מחליפה לא פעם יחסים בין אישיים. את הסיפורים מאכלסות דמויות צבעוניות, תלושות החוות פרידות מסוגים שונים: מבני זוג, מבני משפחה, מאורחות חיים ומכישורים גופניים.
בין הדמויות: שליח שמשמש כנכד להשכיר ויוצא לדייטים בשביל הלקוחות; אישה מבוגרת המתכננת מסיבת פרידה מחייה ומשכתבת את תולדותיהם ללא היכר; ילד שנולד לאחר תכנון גנטי-מיילדותי וגדל להיות גולם שקם על יוצריו; גבר נשוי ששוכר את חייהם של זרים דרך אפליקציית Lifebnb, בדרך למפגש מיוחל עם אהובת נעוריו; צעירה המגלה כי חלום חייה להישאר בקיבוץ תלוי במספר הלייקים שתקבל באפליקציה ועוד דמויות שחיות בעולם מנוכר אך מלא תקווה. הספר מועמד לפרס גפן לספרות מדע-בדיוני ופנטזיה לשנת 2023 בקטגוריית ספרי המקור.
בעלת תואר ראשון בפסיכולוגיה ותואר שני בלימודי תרבות. עבודת התזה שלה בהנחיית פרופ' עדיה מנדלסון-מעוז באוניברסיטה הפתוחה, עוסקת בטראומה ובמוגבלות דיבור בדמויות גברים בספרות העברית העכשווית.
ליס ניהלה בהתנדבות במשך כמה שנים את פורום עמותת אס"ף - הארגון הישראלי הרשמי לחולי פיברומיאלגיה ו-CFS באתר nana10, וכיום מנהלת בהתנדבות את קבוצת הפייסבוק "הריון, לידה ואימהות עם מוגבלות".
ספריה

כל הג'אז הזה, הוצאת סנונית תוכן, 2017
תשע דרכים להיפרד, הוצאת סנונית תוכן, 2022
Someone's Secret, הוצאת סנונית תוכן, 2023.
חיים אישיים

מתגוררת בתל אביב עם בן זוגה העיתונאי גבע קרא עוז ועם שני ילדיהם.
הערות שוליים

↑  הסופרת סנונית ליס, באתר סימניה
↑  הגר ינאי מדברת על "כל הג'אז הזה" בגלי צה"ל, נבדק ב-2022-08-18
↑  נטע הלפרין, ביכורי העטים, באתר ישראל היום, 29 במאי 2017
↑  זיו ארדמן, "מפלצת מרובת ראשים" שינתה את חייה וגרמה לה לכתוב ספר ראשון, באתר Xnet‏, 21 במרץ 2017
| --- | --- |
בקרת זהויות :  NLI: 987007428212305171  VIAF: 26148874356949620616   WorldCat (עם VIAF): 26148874356949620616